Røveriet skete omkring klokken 18.20, da røveriofferet var ved at stige ind i sin bil, der holdt parkeret på Poul Paghs Gade i Aalborg. Her blev han anråbt af en maskeret mand, der truede ham med en pistol til at udlevere sin halskæde - som var skjult under mandens tøj. - Det tyder jo meget på, at røveren har vidst noget om offeret, siger vagtchefen ved Nordjyllands Politi til TV2/Nord. Røveren beskrives som cirka 175 centimeter høj. Han bar en elefanthue under røveriet, og politiet ved ikke hvilken retning han flygtede i.

Referat:
Onsdag aften blev en mand udsat for et væbnet gaderøveri i Aalborg.